ddrg/super_eurlex huggingface dataset:
Úradný vestník L 074 , 17/03/1994 S. 0042 - 0051

Fínske špeciálne vydanie: Kapitola 3 Zväzok 56 S. 0102

Švédske špeciálne vydanie: Kapitola 3 Zväzok 56 S. 0102



Rozhodnutie Komisie z 18. februára 1994, ktorým sa mení a dopĺňa smernica Rady 91/68/EHS z hľadiska formulácie zdravotných osvedčení (94/164/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/68/EHS z 28. januára 1991 o zdravotných podmienkach zvierat, ktorými sa riadi obchod s ovcami a kozami v rámci spoločenstva [1], najmä druhý odsek jej článku 14, keďže sa musí špecifikovať znenie osvedčení ustanovených v prílohe E k smernici 91/68/EHS, ktoré bude obsahovať záruky týkajúce sa niektorých chorôb; keďže aby sa predišlo zámenám, ustanovenia prílohy E k uvedenej smernici sa musia preformulovať; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Príloha E k smernici 91/68/EHS sa nahrádza prílohou k tomuto rozhodnutiu. Článok 2 Toto rozhodnutie sa bude uplatňovať od šesťdesiateho dňa po dátume jeho oznámenia. Článok 3 Toto rozhodnutie je adresované členským štátom. V Bruseli 18. februára 1994 Za Komisiu René Steichen člen Komisie [1] Ú. v. ES L 46, 19.2.1991, s. 19. -------------------------------------------------- PRÍLOHA PRÍLOHA E " PRÍLOHA +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ " --------------------------------------------------
Úradný vestník L 120 , 11/05/1994 S. 0052 - 0058

Fínske špeciálne vydanie: Kapitola 3 Zväzok 57 S. 0092

Švédske špeciálne vydanie: Kapitola 3 Zväzok 57 S. 0092



Rozhodnutie Komisie z 28. apríla 1994, ktorým sa mení a dopĺňa rozhodnutie 92/471/EHS o veterinárnych podmienkach a veterinárnej certifikácii pri dovoze embryí hovädzieho dobytka z tretích krajín (Text s významom pre EHP) (94/280/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 89/556/EHS z 25. septembra 1989 o veterinárnych podmienkach, ktorými sa riadi obchod vo vnútri spoločenstva a dovozy z tretích krajín embryí domácich zvierat druhov hovädzieho dobytka [1], naposledy zmenenú a doplnenú smernicou 93/52/EHS [2], a najmä na jej článok 9, keďže smernicou 89/556/EHS boli z oblasti pôsobnosti predmetnej smernice vyňaté embryá získané určitými technikami; keďže smernicou 93/52/EHS bola oblasť pôsobnosti smernice 89/556/EHS rozšírená tak, aby zahŕňala všetky embryá hovädzieho dobytka okrem tých, ktoré boli získané prenosom jadier; keďže embryá, ktoré majú byť podrobené technikám, ktorých súčasťou je penetrácia do zóny pellucida a tie, ktoré boli získané oplodnením in vitro môžu byť predmetom obchodovania alebo dovážané pokiaľ spĺňajú požiadavky smernice 89/556/EHS, s určitými dodatočnými zárukami; keďže rozhodnutím Komisie 94/113/ES [3] sa menia a dopĺňajú prílohy k danej smernici na účely stanovenia ďalších potrebných záruk; keďže je potrebné zmeniť a doplniť rozhodnutie Komisie 92/471/EHS z 2. septembra 1992 týkajúce sa podmienok zdravia zvierat a veterinárnej certifikácie pre dovoz embryí hovädzieho dobytka z tretích krajín [4] s cieľom zohľadniť tieto dodatočné záruky; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Prílohy k rozhodnutiu 92/471/EHS sa týmto nahrádzajú prílohami k tomuto rozhodnutiu. Článok 2 Toto rozhodnutie sa bude uplatňovať od tridsiateho dňa po jeho oznámení. Článok 3 Toto rozhodnutie je adresované členským štátom. V Bruseli 28. apríla 1994 Za Komisiu René Steichen člen Komisie [1] Ú. v. ES L 302, 19.10.1989, s. 1. [2] Ú. v. ES L 175, 19.7.1993, s. 21. [3] Ú. v. ES L 53, 24.2.1994, s. 23. [4] Ú. v. ES L 270, 15.9.1992, s. 27. -------------------------------------------------- PRÍLOHA A ČASŤ I +++++ TIFF +++++ +++++ TIFF +++++ ČASŤ II Zoznam krajín schválených na používanie vzorového certifikátu o zdravotnom stave zvierat uvedeného v časti I prílohy A Bosna-Hercegovina Česká republika Fínsko Chorvátsko Izrael Kanada Maďarsko Nórsko Nový Zéland Poľsko Rakúsko Rumunsko Slovenská republika Slovinsko Spojené štáty americké Švajčiarsko Švédsko Bývalá juhoslovanská republika Macedónia -------------------------------------------------- PRÍLOHA B ČASŤ I +++++ TIFF +++++ +++++ TIFF +++++ ČASŤ II Zoznam krajín schválených na používanie vzorového certifikátu o zdravotnom stave zvierat uvedeného v časti I prílohy B Austrália --------------------------------------------------
Úradný vestník L 352 , 31/12/1994 S. 0015 - 0015

Fínske špeciálne vydanie: Kapitola 3 Zväzok 65 S. 0175

Švédske špeciálne vydanie: Kapitola 3 Zväzok 65 S. 0175



Rozhodnutie Komisie zo 16. decembra 1994 stanovujúce zvláštne podmienky pre schvaľovanie prebaľovacích stredísk, na ktoré sa vzťahuje smernica Rady 77/99/EHS a pravidlá obchodovania s takýmito produktmi (94/837/ES) KOMISIA EURÓPSKYCH SPOLOČENSTIEV, so zreteľom na zmluvu o založení Európskeho spoločenstva, so zreteľom na smernicu 77/99/EHS z 21. decembra 1976 o zdravotných problémoch, ktoré ohrozujú výrobu a odbyt mäsových výrobkov a iných výrobkov živočíšneho pôvodu [1] tak, ako bola naposledy zmenená a doplnená smernicou 92/118/EHS [2], a konkrétne jej článkom 17, keďže prebaľovacie strediská môžu vykonávať manipulačné operácie okrem balenia a/alebo kompletizovania, ako napríklad rezanie alebo krájanie mäsových výrobkov nechránených obalom alebo obalovými materiálmi; keďže by mali byť definované hygienické podmienky, pri ktorých sa manipulačné operácie vykonávajú; keďže by mali byť stanovené aj pravidlá zdravotného označovania výrokov z týchto prebaľovacích stredísk; keďže opatrenia, ktoré upravuje toto rozhodnutie sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 1. Prebaľovacie strediská, ktoré iba upravujú výrobky bez odstránenia obalu, musia splniť relevantné podmienky stanovené v prílohe B kapitoly VII bod 1 k smernici 77/99/EHS. 2. Prebaľovacie strediská, ktoré vybaľujú a opäť balia výrobky, musia splniť relevantné podmienky stanovené v prílohe A kapitolách I a II k smernici 77/99/EHS a príslušné podmienky stanovené v prílohe B kapitole I bodoch 1 a), b), d), e) a f) a 2 a), c), i) a j) k uvedenej smernici. Článok 2 1. Výrobky z prebaľovacích stredísk, na ktoré sa vzťahuje článok 1 (1), musia byť označené zdravotnou značkou pôvodnej výrobnej prevádzky. Výrobky z prebaľovacích stredísk uvedené v článku 1 (2) musia mať zdravotnú značku v súlade s ustanoveniami prílohy B kapitoly VI k smernici 77/99/EHS. Zdravotnú značku vydá prebaľovacím strediskám kompetentný orgán. V prípade, keď sa upravujú výrobky z rôznych zdrojov, sa musí zdravotná značka aplikovať pri poslednom balení vykonanom v prebaľovacích strediskách. 2. Prebaľovacie strediská musia mať zvláštny registračný systém, ktorý umožní zodpovednému orgánu spätne zistiť prevádzku pôvodu prebaleného výrobku. Článok 3 Toto nariadenie je adresované členským štátom. V Bruseli 16. decembra 1994 Za Komisiu René Steichen člen Komisie [1] Ú. v. ES L 26, 31.1.1977, s. 85. [2] Ú. v. ES L 62, 15.3.1993, s. 49. --------------------------------------------------
Úradný vestník L 190 , 26/07/1994 S. 0025 - 0025

Fínske špeciálne vydanie: Kapitola 3 Zväzok 59 S. 0154

Švédske špeciálne vydanie: Kapitola 3 Zväzok 59 S. 0154



Rozhodnutie Komisie z 12. júla 1994 o zozname zariadení v Botswane schválených pre dovoz mäsových výrobkov do spoločenstva (Text s významom pre EHP) (94/465/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 72/462/EHS z 12. decembra 1972 o otázkach zdravotnej a veterinárnej inšpekcie pri dovoze hovädzieho dobytka, oviec, kôz, ošípaných, čerstvého mäsa a mäsových výrobkov z tretích krajín [1], naposledy zmenenú a doplnenú nariadením (EHS) č. 1601/92 [2], najmä na jej článok 4 ods. 1, keďže zariadeniam z tretích krajín sa vývoz mäsových výrobkov do spoločenstva môže povoliť len vtedy, ak spĺňajú všeobecné a osobitné podmienky ustanovené v smernici 72/462/EHS; keďže v súlade s článkom 4 ods. 3 smernice 72/462/EHS Botswana zaslala údaje o jednom zariadení schválenom pre vývoz do spoločenstva; keďže inšpekcia spoločenstva na mieste ukázala, že úroveň hygieny v tomto zariadení je dostatočná a preto sa môže doplniť do prvého zoznamu zariadení, z ktorých sa môže povoliť dovoz mäsových výrobkov; keďže na dovoz mäsových výrobkov zo zariadení v zozname v prílohe k tomuto rozhodnutiu sa naďalej vzťahujú už stanovené ustanovenia, všeobecné ustanovenia zmluvy a najmä ostatné veterinárne predpisy spoločenstva, najmä pokiaľ ide o ochranu zdravia; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 1. Zariadenie v Botswane uvedené v prílohe sa týmto schvaľuje pre dovoz mäsových výrobkov do spoločenstva. 2. Na dovoz z tohto zariadenia sa naďalej vzťahujú inde ustanovené veterinárne predpisy spoločenstva, a najmä tie, ktoré sa týkajú ochrany zdravia. Článok 2 Toto rozhodnutie je adresované členským štátom. V Bruseli 12. júla 1994 Za Komisiu René Steichen člen Komisie [1] Ú. v. ES L 302, 31.12.1972, s. 28. [2] Ú. v. ES L 173, 27.6.1992, s. 13. -------------------------------------------------- PRÍLOHA ZOZNAM ZARIADENÍ č. schválenia | Zariadenie | Adresa | 1 | BMC Canning Branch | Lobatse, Botswana | --------------------------------------------------
Úradný vestník L 371 , 31/12/1994 S. 0014 - 0014

Fínske špeciálne vydanie: Kapitola 3 Zväzok 64 S. 0234

Švédske špeciálne vydanie: Kapitola 3 Zväzok 64 S. 0234



Rozhodnutie Komisie z 20. decembra 1994, ktorým sa tretíkrát mení a dopĺňa smernica Rady č. 91/68/EHS o zdravotných podmienkach zvierat upravujúca obchodovanie s ovcami a kozami v rámci spoločenstva (94/953/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 91/68/EHS o zdravotných podmienkach zvierat upravujúcu obchodovanie s ovcami a kozami v rámci spoločenstva [1], naposledy zmenenú a doplnenú Aktom týkajúcim sa podmienok pristúpenia Nórskeho kráľovstva, Rakúskej republiky, Fínskej republiky a Švédskeho kráľovstva a úpravami Zmlúv o založení Európskej únie, najmä na jej prílohu A, kapitolu I, oddiel II, ods. 2, písm. i), keďže príloha A, kapitola I, oddiel II, ods. 2, písm. i) smernice 91/68/EHS ustanovuje, že v chovoch v ktoromkoľvek členskom štáte alebo regióne uznanom za štát alebo región úradne bez výskytu brucelózy sa musia vykonávať náhodné kontroly, aby sa preukázalo, že daný členský štát alebo región je i naďalej štátom alebo regiónom bez výskytu brucelózy; keďže v dôsledku preskúmania tohto ustanovenia, ktoré sa muselo vykonať pred vstupom Zmluvy o pristúpení do platnosti, by mali byť ustanovené alternatívne náhodné kontroly, ktoré sa začnú vykonávať počnúc druhým rokom po uznaní daného členského štátu alebo regiónu za štát alebo región bez výskytu brucelózy; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE Článok 1 Príloha A, kapitola I, oddiel II, ods. 2, písm. i) smernice 91/68/EHS sa týmto nahrádza takto: "i) - počas prvého roka po uznaní členského štátu alebo regiónu za štát alebo región bez výskytu brucelózy (Br. melitensis) náhodné kontroly vykonané, buď v chovoch, alebo bitúnkoch preukážu pri úrovni spoľahlivosti 99 %, že choroba sa vyskytuje v menej ako 0,2 % chovov, alebo ak bola v súlade s prílohou C vykonaná skúška s negatívnymi výsledkami u aspoň 10 % oviec a kôz starších ako 6 mesiacov; - každoročne, počnúc druhým rokom po uznaní členského štátu alebo regiónu za štát alebo región bez výskytu brucelózy (Br. melitensis), náhodné kontroly vykonané, buď v chovoch, alebo bitúnkoch preukážu pri úrovni spoľahlivosti 95 %, že choroba sa vyskytuje v menej ako 0,2 % chovov, alebo ak bola v súlade s prílohou C vykonaná skúška s negatívnymi výsledkami u aspoň 5 % oviec a kôz starších ako 6 mesiacov; - ustanovenia uvedené v predchádzajúcich dvoch zarážkach môžu byť zmenené a doplnené v súlade s postupom ustanoveným v článku 15." Článok 2 Toto rozhodnutie nadobúda účinnosť 1. januára 1995. Článok 3 Toto rozhodnutie je adresované členským štátom. V Bruseli 20. decembra 1994 Za Komisiu René Steichen člen Komisie [1] Ú. v. ES L 46, 19.2.1991, s. 19. --------------------------------------------------
Úradný vestník L 022 , 27/01/1994 S. 0050 - 0050

Fínske špeciálne vydanie: Kapitola 3 Zväzok 55 S. 0374

Švédske špeciálne vydanie: Kapitola 3 Zväzok 55 S. 0374



Rozhodnutie Komisie z 25. januára 1994 o zozname zariadení v Zimbabwe schválených pre dovoz mäsových výrobkov do spoločenstva (94/40/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 72/462/EHS z 12. decembra 1972 o otázkach zdravotnej a veterinárnej inšpekcie pri dovoze hovädzieho dobytka, oviec, kôz a ošípaných, čerstvého mäsa alebo mäsových výrobkov z tretích krajín, [1] naposledy zmenenú a doplnenú nariadením (EHS) č. 1601/92, [2] a najmä na jej článok 4 ods. 1, keďže zariadenia v tretích krajinách nemôžu byť oprávnené vyvážať mäsové výrobky do spoločenstva, pokiaľ nespĺňajú všeobecné a osobitné podmienky ustanovené v smernici 72/462/EHS; keďže v súlade s článkom 4 ods. 3 smernice 72/462/EHS zaslalo Zimbabwe údaje o jednom zariadení oprávnenom na vývoz do spoločenstva; keďže inšpekcia spoločenstva na mieste ukázala, že hygienické štandardy tohto zariadenia sú dostatočné a môže byť preto zaradené do prvého zoznamu zariadení, z ktorých možno povoliť dovoz mäsových výrobkov; keďže dovoz mäsových výrobkov zo zariadení uvedených v zozname v prílohe k tomuto rozhodnutiu naďalej podlieha ustanoveniam už stanoveným, všeobecným ustanoveniam zmluvy a najmä ostatným veterinárnym predpisom spoločenstva, najmä pokiaľ ide o ochranu zdravia; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 1. Zariadenie v Zimbabwe uvedené v prílohe sa týmto schvaľuje pre dovoz mäsových výrobkov do spoločenstva. 2. Dovoz z tohto zariadenia naďalej podlieha veterinárnym predpisom spoločenstva ustanoveným inde, najmä tých, ktoré sa týkajú ochrany zdravia. Článok 2 Toto rozhodnutie je adresované členským štátom. V Bruseli 25. januára 1994 Za Komisiu René Steichen člen Komisie [1] Ú. v. ES L 302, 31.12.1972, s. 28. [2] Ú. v. ES L 173, 27.6.1992, s. 13. -------------------------------------------------- PRÍLOHA ZOZNAM ZARIADENÍ Číslo schválenia | Zariadenie | Adresa | 7 | Cold Storage Commission Canning Branch | Bulawayo, Matabeleland | --------------------------------------------------
Úradný vestník L 117 , 07/05/1994 S. 0041 - 0041

Fínske špeciálne vydanie: Kapitola 3 Zväzok 57 S. 0080

Švédske špeciálne vydanie: Kapitola 3 Zväzok 57 S. 0080



Rozhodnutie Komisie z 18. apríla 1994 o uznávaní vakcín proti besnote (94/275/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/65/EHS z 13. júla 1992 o zdravotných požiadavkách zvierat pre obchod v spoločenstve a dovoz do spoločenstva so zvieratami, spermiami, vajíčkami a embryami pokiaľ sa ne nevzťahujú zdravotné požiadavky zvierat stanovené v zvláštnych pravidlách spoločenstva, uvedené v prílohe 4 oddiel I k smernici 90/425/EHS [1] a najmä na jej článok 10 ods. 2 písm. a) tretia zarážka a odsek 3 písm. b) bod i), keďže je nevyhnutné uznávať vakcíny proti besnote, ktoré sú povolené používať v prípade psov a mačiek, s ktorými sa obchoduje medzi členskými štátmi, v prípade psov a mačiek starších ako tri mesiace určených pre obchod medzi členskými štátmi a v prípade psov a mačiek s cieľom zavedenia na trh v Írsku a Spojenom kráľovstve, a ktorých pôvod nie je v týchto dvoch krajinách; keďže v súlade s článkom 10 ods. 2 písm. a) tretia zarážka a odsek 3 písm. b) bod i) musia byť vakcíny neaktivované s účinnosťou aspoň jednej antigénovej medzinárodnej jednotky (norma WHO) meraná v súlade s testom účinnosti metódou opísanou v Európskom liekopise; keďže pre vakcíny, ktoré sa majú uznávať na úrovni spoločenstva, je dodatočne nevyhnutné stanoviť pravidlá na výrobu vakcín; v tomto ohľade je výhodné sa odvolať na protokoly opísané v príslušnej monografii Európskeho liekopisu; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Vakcíny uznávané na úrovni spoločenstva sú tie, ktoré sú vyrobené podľa protokolov stanovených v monografii Európskeho liekopisu o vaccinum rabiei inactivatum ad usum veterinarium (vakcínach proti besnote (neaktivovaných) na veterinárne použitie). Článok 2 Toto rozhodnutie je adresované členským štátom. V Bruseli 18. apríla 1994 Za Komisiu René Steichen člen Komisie [1] Ú. v. ES L 268, 14.9.1992, s. 54. --------------------------------------------------
Úradný vestník L 174 , 08/07/1994 S. 0033 - 0033

Fínske špeciálne vydanie: Kapitola 3 Zväzok 59 S. 0009

Švédske špeciálne vydanie: Kapitola 3 Zväzok 59 S. 0009



Rozhodnutie Komisie z 3. júna 1994 o kritériách, ktoré sa budú uplatňovať v zariadeniach na výrobu mäsových výrobkov, ktorých štruktúra alebo výroba nemá priemyselný charakter (Text s významom pre EHP) (94/383/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 77/99/EHS z 21. decembra 1976 o zdravotných problémoch, ktoré sa vyskytujú vo výrobe a odbyte mäsových výrobkov a niektorých iných výrobkov živočíšneho pôvodu [1] tak, ako bola naposledy zmenená a doplnená smernicou 92/118/EHS [2], a konkrétne jej článkom 9 (5), keďže je potrebné stanoviť kritériá klasifikácie zariadení, aby sa zabezpečila rovnaká implementácia smernice 77/99/EHS; keďže členské štáty oznámili Komisii kritériá, ktoré prijali na stanovenie, či zariadenie alebo kategória zariadení nemá priemyselnú štruktúru alebo priemyselnú výrobnú kapacitu; keďže výnimky, ktoré uvádza článok 9 (1) a (2) smernice 77/99/EHS sa vzťahujú len na štruktúru zariadení, a nie na hygienické požiadavky stanovené uvedenou smernicou; keďže opatrenia, ktoré upravuje toto rozhodnutie sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 1. Na účely povolenia výnimiek uvedených v článku 9 (1) a (2) smernice 77/99/EHS členské štáty určia maximálny limit výroby pre každé zariadenie. Pri určení tohto limitu budú brať do úvahy najmä nasledujúce parametre: štruktúru zariadenia a jeho organizácia, tok výrobkov a skladovaciu kapacitu na suroviny a finálne výrobky. 2. Povolenie výnimiek uvedených v odstavci 1 závisí od dodržiavania limitu výroby upravenej v odstavci 1 každým zariadením. 3. V žiadnom prípade limit, ktorý upravuje odsek, 1 neprekročí množstvo 7,5 ton výrobkov týždenne alebo jednej tony týždenne v prípade výroby husacích pečienok. Článok 2 Toto nariadenie je adresované členským štátom. V Bruseli 3. júna 1994 Za Komisiu René Steichen člen Komisie [1] Ú. v. ES L 26, 31.1.1977, s. 85. Aktualizovaná smernicou 92/5/EHS (Ú. v. ES L 57, 2.3.1992, s. 1). [2] Ú. v. ES L 62, 15.3.1993, s. 49). --------------------------------------------------
Úradný vestník L 036 , 08/02/1994 S. 0015 - 0015

Fínske špeciálne vydanie: Kapitola 3 Zväzok 56 S. 0033

Švédske špeciálne vydanie: Kapitola 3 Zväzok 56 S. 0033



Rozhodnutie Komisie zo 7. februára 1994, ktorým sa mení a dopĺňa rozhodnutie Komisie 90/424/EHS o výdavkoch vo veterinárnej oblasti (94/77/ES) KOMISIA EURÓPSKYCH SPOLOČENSTIEV, so zreteľom na zmluvu o založení Európskeho spoločenstva, so zreteľom na rozhodnutie Rady 90/424/EHS z 26. júna 1990 o výdavkoch vo veterinárnej oblasti [1], naposledy zmenené a doplnené rozhodnutím 93/439/EHS [2], najmä na jeho článok 24 ods. 1, keďže článok 24 rozhodnutia 90/424/EHS ustanovuje možnosť finančného opatrenia spoločenstva na vyhubenie a monitorovanie ochorení uvedených v prílohe k uvedenému rozhodnutiu; keďže hydroperikarditída hovädzieho dobytka, babezióza a anaplazmóza prenášané hmyzom sa v súčasnosti vyskytujú vo francúzskych zámorských departementoch; keďže špecifická veterinárna situácia vo francúzskych zámorských departementoch oprávňuje pridanie uvedených ochorení do prílohy k rozhodnutiu 90/424/EHS; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Do skupiny 1 zoznamu ochorení v prílohe k rozhodnutiu 90/424/EHS sa doplnia tieto zarážky: "— hydroperikarditída hovädzieho dobytka prenášaná hmyzom vo francúzskych zámorských departementoch, — babezióza prenášaná hmyzom vo francúzskych zámorských departementoch, — anaplazmóza prenášaná hmyzom vo francúzskych zámorských departementoch." Článok 2 Toto rozhodnutie je adresované členským štátom. V Bruseli 7. februára 1994 Za Komisiu René Steichen člen Komisie [1] Ú. v. ES L 224, 18.8.1990, s. 19. [2] Ú. v. ES L 203, 13.8.1993, s. 34. --------------------------------------------------
Úradný vestník L 190 , 26/07/1994 S. 0028 - 0028

Fínske špeciálne vydanie: Kapitola 3 Zväzok 59 S. 0159

Švédske špeciálne vydanie: Kapitola 3 Zväzok 59 S. 0159



Rozhodnutie Komisie z 13. júla 1994 stanovujúce zdravotné záruky pre prepravu zvierat z rodu koňovité z jednej tretej krajiny do druhej v súlade s článkom 9 ods. 1 bod c) smernice 91/496/EHS (Text s významom pre EHP) (94/467/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/496/EHS z 15. júla 1991 určujúcu zásady, ktorými sa riadi organizácia veterinárnych kontrol zvierat vstupujúcich do spoločenstva z tretích krajín a ktorou sa menia a dopĺňajú smernice 89/662/EHS, 90/425/EHS a 90/675/EHS [1], naposledy zmenenú a doplnenú rozhodnutím 92/438/EHS [2], najmä na jej článok 9, ods. 1, bod c), keďže v súlade s článkom 9 ods. 1 bod c) smernice 91/496/EEC sa musia stanoviť zdravotné záruky pre prepravu zvierat rodu koňovité z jednej tretej krajiny do druhej; keďže sa vyskytli určité problémy pri presunoch zvierat rodu koňovité z jednej tretej krajiny do druhej; keďže Komisia určila v rozhodnutí 92/260/EHS [3], v znení rozhodnutia 93/344/EHS [4], zdravotné podmienky a vydávanie veterinárnych certifikátov požadovaných pre dočasné povolenie na vstup registrovaných koní; keďže tieto podmienky poskytujú všetky potrebné záruky, pokiaľ ide o zdravotný stav podľa podmienok spoločenstva; keďže k zdravotným zárukám, ktoré sa uplatňujú na presuny zvierat rodu koňovité z jednej tretej krajiny do druhej, sa musí pripojiť odkaz na zdravotné podmienky určené v rozhodnutí 92/260/EHS; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 1. Nepárnokopytníky na ceste z jednej tretej krajiny do druhej musia prichádzať z tretej krajiny uvedenej v prílohe I k rozhodnutiu 92/260/EHS. 2. Nepárnokopytníky uvedené v odseku 1 musí sprevádzať certifikát s názvom "Tranzitný certifikát pre prepravu zvierat rodu koňovité z jednej tretej krajiny do druhej". Tento certifikát musí obsahovať oddiely I, II a III zdravotného certifikátu zodpovedajúceho tretej krajine pôvodu podľa zoznamu v prílohe II k rozhodnutiu 92/260/EHS. Okrem toho musí obsahovať tieto oddiely: +++++ TIFF +++++ Článok 2 Toto rozhodnutie je adresované členským štátom. V Bruseli 13. júla 1994 Za Komisiu René Steichen člen Komisie [1] Ú. v. ES L 268, 24.9.1991, s. 56. [2] Ú. v. ES L 243, 25.8.1992, s. 27. [3] Ú. v. ES L 130, 15.5.1992, s. 67. [4] Ú. v. ES L 138, 9.6.1993, s. 11. --------------------------------------------------